**Լյուդմիլա Բրոժովա-Պոլեդնովա** (դեկտեմբերի 20, 1921(1921-12-20), Պրահա, Չեխոսլովակիա - հունվարի 15, 2015(2015-01-15), Պլզեն, Չեխիա), 1950-ական թվականների չեխ պետական դատախազ։ Կոմունիստական ռեժիմի անկումից հետո 6 տարվա ազատազրկման է դատապարտվել Միլադա Գորակովայի և այլ այլախոհների նկատմամբ 1950 թվականին ցուցադրական դատավարություններին մասնակցելու համար, ինչը հանգեցրել է առնվազն չորս մահապատժի։ Դատավարության ընթացքում Բրոժովան 86 տարեկան էր։

Բրոժովա-Պոլեդնովան միակ մարդն էր, որը դատապարտվել է 1950-ական թվականներին Չեխոսլովակիայում իշխող կոմունիստական կուսակցության կողմից քաղաքական մաքրության և բռնաճնշումների համար։

Կենսագրություն
--------------

Լյուդմիլա Բիդերմանովան ծնվել է 1921 թվականին Պրահայում։ 1948-1949 թվականներին սովորել է Իրավունքի աշխատանքային դպրոցում (չեխ․՝ Právnická škola pracujících)։

1952 թվականին ավարտել է Պրահայի Կարլի համալսարանի իրավագիտության ֆակուլտետը, այնուհետև աշխատել է Պլզենում։ Չեխոսլովակիայում կոմունիստական ռեժիմի անկումից հետո Բրոժովա-Պոլեդնովային մեղադրել են և դատի տվել։ Սկսած 2009 թվականի մարտից՝ դատապարտվել է 6 տարվա ազատազրկման։ Այդ ժամանակ նա ամենածեր բանտարկյալն էր երկրում։ Ըստ նախագահ Վացլավ Կլաուսի հայտարարած համաներման՝ ազատ է արձակվել 2010 թվականի դեկտեմբերին տարիքի և առողջական վիճակի պատճառով։

Մահացել է 2015 թվականի հունվարի 15-ին Պրահայում՝ 93 տարեկան հասակում։

Ցուցադրական գործընթաց
---------------------

1950 թվականի ամռանը, որպես «Աշխատանքային դատախազ», մասնակցել է պետության դեմ ընդդիմադիր քաղաքական գործիչ և նացիստական համակենտրոնացման ճամբարների նախկին բանտարկյալ Միլադա Գորակովայի կազմակերպած դավադրության մեջ մեղադրվող խմբի ցուցադրական դատավարությանը։

Դատական գործընթացը հանգեցրել է չորս մահվան դատավճռի և չորս ցմահ բանտարկության։ Բրոժովա-Պոլեդնովան Յոզեֆ Ուրվալեկի և մյուսների հետ ակտիվ մասնակցել է գործընթացին և մահապատժին։ Գորակովայից բացի դատավարության զոհ են դարձել Զավիշ Կալանդրան, Յան Բուհալը և Օլդրժիխ Պեկլը։ Ավելի ուշ Չեխական հեռուստատեսությունն այդ գործընթացը համարել Է «Երկրի պատմության ամենասարսափելի իրադարձություններից մեկը»։

Ծանոթագրություններ
------------------

1. 1 2 3 4
2. 1 2 3 4 5 6  Չեխիայի ազգային գրադարանի կատալոգ
3. ↑  Lazarová, Daniela (2015 թ․ հունվարի 24). «Ludmila Brožová-Polednová, a former communist prosecutor who assisted in the notorious show trial against Milada Horáková has died at the age of 93». Чешское радио. Վերցված է 2015 թ․ հունվարի 25-ին.
4. ↑  «Zemřela Ludmila Brožová-Polednová, prokurátorka v procesu s Horákovou». *Lidové noviny* (չեխերեն). lidovky.cz. 2015 թ․ հունվարի 24. Վերցված է 2015 թ․ հունվարի 24-ին.
5. ↑  Markéta Chaloupská (2009 թ․ մարտի 19). «Brožová-Polednová nastoupila v 87 letech do vězení» (չեխերեն). aktuálně.cz. Վերցված է 2015 թ․ հունվարի 24-ին.
6. 1 2  «Brožová-Polednová stráví Vánoce na svobodě, Klaus ji udělil milost» (չեխերեն). Чешское телевидение. 2010 թ․ դեկտեմբերի 21. Վերցված է 2015 թ․ հունվարի 24-ին.
7. ↑  «Prokurátorka procesu s Horákovou dostala kvůli věku milost od prezidenta». *Mladá fronta DNES* (չեխերեն). idnes. 2010 թ․ դեկտեմբերի 21. Վերցված է 2015 թ․ հունվարի 24-ին.
8. ↑  «Zemřela Ludmila Brožová-Polednová, prokurátorka z procesu s Horákovou» (չեխերեն). Чешское телевидение. 2015 թ․ հունվարի 24. Վերցված է 2015 թ․ հունվարի 24-ին.
9. ↑  Lehovcová Suchá, Veronika (2007 թ․ հոկտեմբերի 19). «Ex-prosecutor on trial for helping to stage one in 1950». aktuálně.cz. Վերցված է 2015 թ․ հունվարի 27-ին.
10. ↑  Vaculík, Radim (2008 թ․ սեպտեմբերի 10). «Ludmila Brožová-Polednová: Při popravě Horákové mi bylo špatně» (չեխերեն). novinky.cz. Արխիվացված է օրիգինալից 2018 թ․ նոյեմբերի 4-ին. Վերցված է 2015 թ․ հունվարի 24-ին.